Diari Oficial de la Generalitat Valenciana


Sumari del DOGV 5203, del 21-02-2006 (2006/1985)

RESOLUCIÓ de 14 de febrer de 2006, del conseller d'Agricultura, Pesca i Alimentació, per la qual es convoquen, per a l'exercici 2006, les ajudes als ajuntaments per a la construcció i reforma de punts de concentració de contenidors per a la recollida d'animals morts.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1985


Data del document
:   14-02-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * transport d'animals
    * sanitat animal
    * suport econòmic
    * administració local
    * contenidor
    * associació de municipis
    * ajuda pública

RESOLUCIÓ de 14 de febrer de 2006, del conseller d'Agricultura, Pesca i Alimentació, per la qual es convoquen, per a l'exercici 2006, les ajudes als ajuntaments per a la construcció i reforma de punts de concentració de contenidors per a la recollida d'animals morts. [2006/X1985]  
L'Orde de 4 de febrer de 2005, de la Conselleria d'Agricultura, Pesca i Alimentació, que establix les bases reguladores de les ajudes als ajuntaments per a la construcció i reforma de punts de concentració de contenidors per a la recollida d'animals morts, fixa un termini de presentació de sol·licituds que serà aplicable amb caràcter general per a cada exercici pressupostari.  
Atesa la importància en determinats municipis de l'interior de la Comunitat Valenciana de disposar de punts de concentració per a la recollida d'animals morts s'ha estimat convenient, amb caràcter excepcional i únicament per a l'exercici 2006, obrir un nou termini de presentació de sol·licituds d'estes ajudes.   
Per tot això, a proposta del director general d'Investigació, Desenrotllament i Innovació Agropecuària, resolc:  
Primer  
Es convoquen, per a l'exercici pressupostari 2006, les ajudes establides en l'Orde de 4 de febrer de 2005, de la Conselleria d'Agricultura, Pesca i Alimentació, per la qual s'establixen ajudes als ajuntaments per a la construcció i reforma de punts de concentració de contenidors per a la recollida d'animals morts.  
Estes ajudes, per a l'exercici 2006, es concediran a càrrec de l'aplicació pressupostària 15.05.02.4919.843.09, línia T 6104000 i per una quantia global màxima de 300.000 euros.  
Segon  
Amb caràcter excepcional, per a l'exercici 2006, s'obri un segon període per a la presentació de sol·licituds, que serà d'un mes a comptar a partir de la publicació de la present resolució.  
Per a exercicis successius, el termini de presentació de sol·licituds, serà l'establit en l'apartat quint de l'esmentada Orde de 4 de febrer de 2005 (de l'1 al 15 de gener de cada any natural).  
Tercer  
Atés el caràcter extraordinari d'este segon període de presentació de sol·licituds, s'establix de manera expressa que tindran prioritat per a la recepció de les ajudes a què fa referència la present orde, les sol·licituds presentades en el primer període, no aplicant-se a estes el prorrateig establit en l'apartat quart de l'esmentada Orde de 4 de febrer de 2005.  
Quart  
Este acte posa fi a la via administrativa i contra este es pot interposar, potestativament, recurs de reposició davant el conseller d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant l'Orde Jurisdiccional per mitjà de la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i articles 10 i 46.1 de la Llei Reguladora de la Jurisdicció Contenciosa Administrativa.  
València, 14 de febrer de 2006.. El conseller: Juan G. Cotino Ferrer.